### Szombathely Megyei Jogú Város

#### Közgyűlésének

Gazdasági és Városstratégiai Bizottsága

9700 Szombathely, Kossuth L. u. 1-3.

K I V O N A T

*a Gazdasági és Városstratégiai Bizottság*

*2017. december 11-i ülésének jegyzőkönyvéből*

**36. Javaslat az átjárási szolgalmi jog gyakorlásával összefüggő döntések meghozatalára vonatkozóan**

**Előadó:** Lakézi Gábor, a Városüzemeltetési Osztály vezetője

**394/2017.(XII.11.) GVB. sz. határozat**

A Gazdasági és Városstratégiai Bizottság az átjárási szolgalmi jog gyakorlásával összefüggő előterjesztést megtárgyalta, és az alábbi döntést hozta.

1. A Bizottság támogatja a Szombathely, Király u. 13. sz. Társasház (6233 hrsz.) szolgalmi joggal terhelt részén lévő kapu mázolási és a kapuszín falfestési munkálatait utólagos elszámolással, a „Szolgalmi joggal terhelt épületrész karbantartása” előirányzat terhére maximum bruttó 80.925 Ft összeggel, azzal a kitétellel, hogy a 2018. évi költségvetés a fedezetet biztosítja.
2. A Bizottság támogatja az önkormányzat és a Szombathely, Petőfi Sándor u. 4. sz. Társasház (6023/3 hrsz.) közötti megállapodás megkötését. A megállapodás alapján az önkormányzat a szolgalmi jog gyakorlásával összefüggésben hozzájárul az érintett épületrész éves fenntartási költségeihez (37,06m2x170Ft/m2/hó=75.602 Ft/év összeggel). Az épületrész tető-szigetelésének egyszeri támogatásához, utólagos elszámolással, a „Szolgalmi joggal terhelt épületrész karbantartása” előirányzat terhére maximum 385.250 Ft (Áfa mentes) összeggel járul hozzá, azzal a kitétellel, hogy a 2018. évi költségvetés a fedezetet biztosítja.
3. A Bizottság támogatja az önkormányzat és a Szombathely, Szily János u. 19. sz. Társasház (6018/2 hrsz.) közötti megállapodás megkötését. A megállapodás alapján az önkormányzat a szolgalmi jog gyakorlásával összefüggésben hozzájárul az érintett épületrész éves fenntartási költségeihez (72m2x170Ft/m2/hó=146.880 Ft/év összeggel), azzal a kitétellel, hogy a 2018. évi költségvetés a fedezetet biztosítja.
4. A Bizottság támogatja a Szombathely, Gyöngyösparti sétány 2. sz. szövetkezeti ház (6538/2 hrsz) szabad átjárást biztosító, szolgalmi joggal nem terhelt területének zárható, rácsos ajtóval történő lezárását.

**Felelős:** Lendvai Ferenc**,** a Gazdasági és Városstratégiai Bizottság elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** 1.2018. évi költségvetés elfogadása

2. 2018. évi költségvetés elfogadása

3. 2018. évi költségvetés elfogadása

4. azonnal

Lendvai Ferenc sk.

a bizottság elnöke

Kivonat hiteléül:

Keringer Klaudia

jegyzőkönyvvezető